Jens-Reidar Larsen

Jens-Reidar Larsen (født 8. mai 1895, død 20. mars 1980) var grunnleggeren av konjakkhuset Larsen. 

Han var opprinnelig en skipper fra Tromsø, og det sies at han egentlig var på vei til England for å fullføre utdanningen sin, men seilte feil og havnet i Bordeaux i Frankrike. Han begynte såvidt å jobbe med vin og brennevin her, men flyttet snart til byen Cognac etter at han fikk stor interesse for konjakken. 

Her jobbet han først for konjakkhuset Prunier, deretter kjøpte han et konjakkhus (Joseph Gautier) i 1926, og lanserte sitt eget merke; Larsen. Vikingtemaet hadde han helt fra starten, og fra ca. 1950 introduserte han også flasker formet som vikingskip, som huset er kjent for i dag. Slagordet ble tidlig «Le Cognac des vikings». 

Jens-Reidar Larsen giftet seg med en kvinne fra Cognac, og sammen fikk de sønnen Jean, som senere overtok huset og lyktes veldig godt, særlig med eksporten. Jeans sønner Frédéric og Nicolas Larsen overtok senere driften, men i 2012 ble selskapet solgt ut av familien.

Konjakk
Norske gründere
Personer fra Tromsø kommune